
Orániai Móric hadsereg reformja a 16-17. századi németalföldi szabadságharcban

A harcászati változásokban kiemelkedően fontosnak tartottam a XVI-XVII. századi katonai reformokat, amelyek megalapozták a mostani modern hadművészetet.
A különböző nemzetek katonai újításain belül vizsgálódásaim központjába a XVII. századi
németalföldi katonai reformot helyeztem. Véleményem szerint, a hadászatban elért
teljesítményeikért, kiemelten fontos a kor holland hadseregét vizsgálni. Orániai Móric,
Nassaui János, Nassaui Vilmos Lajos, és több katonai vezető a nyolcvan éves háborúban
kiemelkedően bebizonyították a németalföldiek katonai fölényét a spanyolokkal szemben a
reformok segítségével. Ahhoz, hogy ezt a reformot bemutassam, felhasználtam Jacob de
Gheyn „Wapenhandelinghe van Roers, Musquetten ende Spiesse” könyvét, amit Nassaui
János ötlött ki, továbbá Johann Jacob von Wallhausen több művét is, mint a „Corpus
Militarie”, „Ritterkunst”, „Programma Scholae Militaris”, „Archiley-Kriegkunst”,
„Kriegkunst zu Pferd”. 
A katonai reform megértéséhez foglalkozom a kutatásom során a nyolcvan éves
háborúval, továbbá azzal is, hogy fellelhető-e a többi XVII. századi ország hadseregeiben a
németalföldi reform lenyomata. Ez a reform hatalmas köveket mozgatott meg, egyrészt
megalapozta a későbbi hadviselés talaját, másrészt a segítségével a németalföldi emberek
kivívták a függetlenségüket és biztosították helyüket a későbbi Hollandiaként a nagyhatalmak
sorai között. Vizsgálódásomba kis részben belefoglaltam a kor németalföldi társadalmát,
vallási érdeklődésüket, illetve a Habsburgok politika működését ezen a területen (adózási
technika, V. Károly reform törekvései a németalföldi államszervezésére). Meggyőződésem,
hogy ezek a háttér történések nagymértékben hozzájárultak a katonai reform megszületéséhez.
Orániai Móric kora egyik legjobb hadvezérének számított. Maga Móric, azaz Maurice
van Nassau nem volt kiváló politikus, ám azzal a rengeteg tanulással, az antikvitásban
alkalmazott hadviselés tanulmányozásával, nem is volt szüksége a többszínű politikai háttérre,
amellyel apja, Orániai Vilmos rendelkezett. Ezt a sok tudást, melyet felhalmozott, tökéletesen
fel tudta használni a katonai reformoknál, majd később a hadjáratainál is, melyeket a
spanyolok ellen vezetett. Katonai reformjai sok európai országban például szolgáltak, több
nemzet fiai is a rokonának, Nassaui Jánosnak a katonai iskoláját választották, hogy ott tovább
képezhessék magukat, és ők is kiváló stratégák és hadvezérek lehessenek.



